李綱 (天順進士)

李綱（），字廷張，山東濟南府長清縣人。軍籍。明朝官員，同進士出身。

生平
景泰四年（1453年）癸酉科山東鄉試第七名舉人，天順元年（1457年），李綱中進士，三年十二月入都察院理刑《大明英宗睿皇帝实录卷之三百十》：天順三年十二月，命知縣胡恕、進士吳遠、展毓、韓祺、車振、張祚、李綱、端宏、方佑、顧以山、林棨、監生荊綸、袁愷、唐震、方漢、呂璨、馮徽、賈俊、李傑、梁覲、常振、王諫、羅義於兩京都察院各道理刑，近例御史試職一年，考稱方實授，至是左都御史寇深請照正統間例，選進士、監生、推官、知縣校官人物，敦實語言，正當者送院理刑半年，考稱除授，從之。吏部選恕等以聞，故有是命。，四年六月授山西道監察御史《明英宗睿皇帝实录卷之三百十六》：天順四年六月己巳，擢進士李綱、張祚、展毓、吳遠、方佑、端宏、韓祺、監生李傑、賈俊、梁覲、袁愷、呂璨、方漢、荊綸、馮徽、唐震、常振為監察御史，綱、俊山西道；祚、漢山東道；遠、覲廣西道；毓、愷河南道；佑、璨四川道；宏、傑浙江道；祺福建道；綸雲南道；徽江西道；震陝西道；振貴州道。 上曰：御史所以紏劾百僚，整頓朝綱，故擇材而任之，其長僚宜嚴加敕勵，以考厥成。，天順七年歷按南畿、浙江等地，彈劾浙江贓吏四百餘人，人稱“鐵御史”。成化二年（1466年）奉召編集陝西延綏土兵，回朝后授太仆寺少卿，巡查京畿馬政。丁憂服闋，九年十一月復除原職，成化十三年（1477年），八月升任都察院右僉都御史，十四年十月升左僉都御史，總督漕運兼巡撫鳳陽等處，與平江伯陳銳共事。次年去世，皇帝特命賜祭葬《明史》（卷159）：“李綱，字廷張，長清人。幼從父入都，墜車下，車轢體過，竟不傷，人咸異之。登天順元年進士，授御史。歷按南畿、浙江。劾去浙江贓吏至四百余人，時目為「鐵御史」。奉敕編集陝西延綏土兵。還，遷太仆寺少卿，巡畿輔馬政，盡卻有司饋。按冀州，遇盜。問隸人曰：「太仆李公耶？是何從得金。」不啟篋而去。成化十三年遷右僉都御史。轉左，出督漕運，與平江伯陳銳共事。逾年卒。銳見笥中惟敝衣，揮涕曰：「君子也。」為具棺斂，聞其清節於朝。帝特命賜祭葬，不為令。綱清剛似李侃，為時所重。”《大明宪宗纯皇帝实录卷之一百九十一》：成化十五年六月，漕运总兵官平江伯陈锐等奏左佥都御史李纲总督漕运兼巡抚凤阳等处，廉明勤慎，殁于王事，例止得一祭，乞特为赐葬。 上从之，命不为例。成化十七年六月，都察院左副都御史李纲卒。纲字廷张，山东长清县人。天顺丁丑进士，授监察御史。成化丁亥升太仆寺少卿，丁酉升都察院右佥都御史，戊戌迁左佥都御史总督漕运，至是卒于官，例该赐祭。平江伯陈锐为请葬，许之。纲负干局，不为物屈，居官能自守，尝在冀州遇盗，夺其箧将启之，问其隶曰：乃李少卿耶？是无钱不启箧而去。。

家族
曾祖李瓛。祖父李德源。父李琮，州判官。母房氏。具慶下。兄李紹，弟李紱。娶張氏《天一阁藏明代科举录选刊·登科录》（《天順元年進士登科錄》）。

参考文献

Category:明朝監察御史
Category:明朝太僕寺少卿
Category:明朝僉都御史
L
G纲
Category:景泰四年癸酉科山東鄉試舉人
Category:明朝漕運總督